Mistieke Marokkaanse dekor vir jou huis en buite-leefarea Mistieke Marokkaanse dekor vir jou huis en buite-leefarea
Jy hoef nie jou hele huis of buite-area te omskep om dit 'n Marokkaanse geur te gee nie. 'n Eenvoudige waterfonteintjie is 'n goeie basis. Kleurvolle blomme, kleipotte, 'n lae bankie en hope lanterns sal jou buitenste leefarea die hupstoot gee wat dit nodig het vir 'n Marokkaanse kuier. Deur Cornel Dunn. Hooffoto Pixabay
Die kleure wat tradisioneel in Marokkaanse dekor gesien word, wissel van helder tot gestroop. Hierdie kleure word ook dikwels verbind met die woestyn of die oseaan. Dit is algemeen om helder kleure soos rooi, oranje, groen en blou in die dekor te sien. Dit word gewoonlik gekombineer met neutrale of kleur-gewaste mure.
Delikaat gekerfde meubels en ryk gestoffeerde items is die belangrikste aspek van Marokkaanse dekor.
Die Marokkane is bekend vir hul uitsonderlike matte. Tradisioneel word die matte vir beddegoed, komberse of perdesale gebruik. Daar word gefokus op abstrakte en geometriese ontwerpe in kleurvolle en neutrale palette.
Marokkaanse tekstiele, soos sy en gaas, kan gebruik word om oor meubels te gooi as versiering.
Hierdie teëls fokus op geometriese vorms en word aangewend om deur openinge te omraam, as vloerbedekking en as versiering vir fonteintjies.
Marokkaanse lanterns is een van die mees populêre items. Dit word gemaak van koper, of 'n mengsel daarvan. Fyn patrone werp pragtige skaduwees wanneer die lanterns brand.